PATVIRTINTA

Ignalinos rajono savivaldybės tarybos

2021 m. lapkričio 25 d. sprendimu Nr. T-186

**IGNALINOS KRAŠTO METŲ mokytojO VARDO SUTEIKIMO IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Ignalinos krašto metų mokytojo vardo suteikimo ir premijos skyrimo nuostatai (toliau – nuostatai) reglamentuoja Ignalinos rajono savivaldybės švietimo įstaigose dirbančių mokytojų skatinimo tvarką, kandidatūrų teikimą, atrankos kriterijus, premijų skyrimą.

2. Nuostatų tikslas – paskatinti per pastaruosius penkerius metus geriausių veiklos rezultatų pasiekusius rajono mokytojus, įvertinti jų veiklos nuopelnus ir motyvuoti tolesnėms kūrybinėms iniciatyvoms, suteikiant Ignalinos krašto metų mokytojo vardą ir skiriant premiją.

3. Ignalinos krašto metų mokytojo vardas suteikiamas ir premija skiriama Ignalinos rajono savivaldybės tarybai pavaldžių švietimo įstaigų mokytojams, dirbantiems pagal formaliojo ir neformaliojo švietimo programas, ir švietimo pagalbos specialistams (toliau – mokytojas) už pastarųjų penkerių metų praktinės veiklos nuopelnus profesinėje veikloje: mokinių pasiekimus, veiklą ir darbus švietimo srityje, indėlį į Ignalinos krašto kultūros, bendražmogiškųjų ir pilietinių vertybių ugdymą.

4. Premijos dydis – 500 Eur. Premijų skaičius – dvi premijos per metus. Viena premija skiriama mokytojams, dirbantiems pagal formaliojo švietimo programas, kita – dirbantiems pagal neformaliojo švietimo programas.

5. Premijos skiriamos iš Ignalinos rajono savivaldybės biudžeto lėšų.

**II SKYRIUS**

**KANDIDATŲ ATRANKOS KRITERIJAI**

6. Kandidatams taikomi atrankos kriterijai:

6.1. Meistriškumas ugdomojoje veikloje: mokytojo pamokos ir popamokinės veiklos organizavimo veiksmingumas, jo ugdomų mokinių pasiekimai ir pažanga (egzaminų, olimpiadų, konkursų, parodų, varžybų ir kiti sėkmingo mokymosi rezultatai).

6.2. Vertingi, inovatyvūs mokytojo metodiniai darbai (ugdymo programos, mokymo priemonės, inovatyvios ugdymo aplinkos, individualios mokinio pažangos vertinimo instrumentai ir kt.), dalyvavimas rajoniniuose, nacionaliniuose ir tarptautiniuose projektuose, autentiškos patirties sklaida už mokyklos ribų ir kt.

6.3. Aktyvus, veiksmingas ir kūrybiškas darbas švietimo įstaigoje, efektyvus bendradarbiavimas su mokyklos bendruomene.

6.4. Pilietiškumo, tautinio sąmoningumo, kitų bendražmogiškųjų vertybių diegimas kuriant atvirą mokyklą, užtikrinant mokiniams lygias galimybes ir socialiai teisingas ugdymosi sąlygas.

6.5.Aktyvus dalyvavimas rajono, šalies pedagoginėje ir visuomeninėje, eksperimentinėje ir mokslo tiriamojoje veikloje (draugijų veikla, asociacijos, ekspertų komisijos, konferencijos, konsultacijos, straipsniai leidiniuose, internete ar periodinėje spaudoje ir kt.).

**III SKYRIUS**

**KANDIDATŪRŲ ATRANKA**

7. Kandidatūras gali teikti švietimo įstaigų vadovai, įstaigos savivaldos institucijos, savivaldybės administracija, švietimo įstaigos socialiniai partneriai, mokinių tėvai, įvertinę mokytojo veiklą per pastaruosius penkerius metus, užpildydami nustatytos formos rekomendaciją (1 priedas) ir pateikdami kandidato sutikimą dėl asmens duomenų tvarkymo (2 priedas). Kandidatūros (dokumentai) teikiamos Ignalinos rajono savivaldybės administracijai. Teikime nurodomas mokytojo vardas, pavardė, mokomasis dalykas, mokytojo nuopelnai, už kuriuos galėtų būti paskirta premija, pateikiamos nuopelnus patvirtinančių dokumentų kopijos.Kandidatūros teikiamos kiekvienais metais nuo rugpjūčio 15 d. iki rugsėjo 15 d.

8. Savivaldybės meras sudaro Ignalinos krašto metų mokytojo premijos skyrimo atrankos komisiją ir patvirtina šios komisijos darbo reglamentą. Kiekvienas komisijos narys privalo pasirašyti Nešališkumo deklaraciją (3 priedas).

*2023 m. liepos 20 d. Ignalinos rajono savivaldybės tarybos sprendimo* *Nr. T-138 redakcija*

9. Komisija bendru sutarimu kasmet atrenka dvi kandidatūras. Premiją gaunantiems mokytojams suteikiamas Ignalinos krašto metų mokytojo vardas, jie apdovanojami Ignalinos rajono savivaldybės padėkos raštais.

10. Savivaldybės padėkos raštai ir premijos atrinktiems kandidatams teikiami Tarptautinės mokytojų dienos proga.

11. Atsižvelgdamas į komisijos pateiktą siūlymą, premijas potvarkiu skiria savivaldybės meras.

*2023 m. liepos 20 d. Ignalinos rajono savivaldybės tarybos sprendimo* *Nr. T-138 redakcija*

**IV SKYRIUS**

**BAIGIAMOSIOS NUOSTATOS**

12. Ignalinos krašto metų mokytojo vardas gali būti suteikiamas ir premija tam pačiam mokytojui skiriama ne anksčiau kaip po 5 metų.

13. Vardas suteikiamas ir premija skiriama neatsižvelgiant į kitas mokytojui skirtas skatinimo priemones.

14. Šie nuostatai keičiami arba pripažįstami netekusiais galios Ignalinos rajono savivaldybės tarybos sprendimu.

\_\_\_\_\_\_\_\_\_\_\_\_\_\_

Ignalinos krašto metų mokytojo vardo suteikimo ir premijos skyrimo nuostatų

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Švietimo įstaigos pavadinimas

**REKOMENDACIJA IGNALINOS KRAŠTO METŲ MOKYTOJO VARDUI SUTEIKTI IR PREMIJAI GAUTI**

20 m.                        d.

Vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darbovietė, pareigos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimimo data ir vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato veiklos aprašas ir charakteristika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos) (parašas) (vardas, pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ignalinos krašto metų mokytojo vardo suteikimo ir premijos skyrimo nuostatų

2 priedas

**SUTIKIMAS DĖL ASMENS DUOMENŲ TVARKYMO**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(vardas, pavardė, asmens tapatybę patvirtinančio dokumento numeris)

**sutinku,** kad duomenų valdytoja – Ignalinos rajono savivaldybės administracija tvarkytų mano asmens duomenis **(pažymi duomenų subjektas)**:

**□** vardą, pavardę, pareigas, darbovietę – svarstyti mano galimybę gauti Ignalinos krašto metų mokytojo vardą ir premiją ir administruoti jos skyrimo procedūrą;

**□** telefono numerį, elektroninio pašto adresą – siųsti man pranešimus telefonu ir / ar elektroniniu paštu, siekiant prireikus suteikti ir (ar) gauti papildomos informacijos;

**□** gimimo datą – identifikuoti mane;

**□** vardą, pavardę, pareigas, darbovietę – paviešinti informaciją apie Ignalinos krašto metų mokytojo vardo suteikimą ir premijos skyrimą man.

Mano asmens duomenys bus tvarkomi ir saugomi laikantis Lietuvos vyriausiojo archyvaro priimtų teisės aktų, reglamentuojančių dokumentų valdymą, reikalavimų nuo mano sutikimo gavimo momento.

**Suprantu**, kad turiu teisę atsisakyti nuo tokio duomenų tvarkymo, tokiu atveju suprantu, kad prarandu galimybę pretenduoti į Ignalinos krašto metų mokytojo vardą ir premiją.

Pažymi duomenų subjektas: **□ sutinku □ nesutinku**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 (Vardas ir pavardė) (Parašas)

**Esu informuotas (-a)**, kad galiu bet kuriuo metu atšaukti duotą sutikimą.

**Taip pat esu informuotas (-a)**, kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitų asmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys.

**Asmens duomenys** – bet kuri informacija, susijusi su fiziniu asmeniu – Duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta, visų pirma, naudojant tokius identifikatorius kaip: vardas, pavardė, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius. Specialieji asmens duomenys susiję su asmens sveikata, etnine kilme ir kt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ignalinos krašto metų mokytojo vardo suteikimo ir premijos skyrimo nuostatų

3 priedas

**NEŠALIŠKUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a)

*(Vardas, pavardė)*

Ignalinos krašto metų mokytojo premijos skyrimo atrankos komisijos (toliau – komisija) nariu (-e), **pasižadu**:

1. Savo pareigas atlikti objektyviai, dalykiškai, be išankstinio nusistatymo, vadovaudamasis (-si) įstatymų viršenybės, skaidrumo, nešališkumo, teisėtumo, sąžiningumo principais.

2. Informuoti komisijos pirmininką apie galimą interesų konfliktą ir nusišalinti nuo dalyvavimo tolesnėje sprendimų priėmimo procedūroje.

**Esu informuotas (-a)**, kad, kilus šališkumo ar interesų konflikto grėsmei, galiu būti nušalintas (-a) nuo dalyvavimo tolesnėje procedūroje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Pareigos komisijoje) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_